
RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI

în intervalul 19.07.2026, ora 08.00 – 20.07.2026, ora 08.00

I. SITUAŢIA HIDRO-METEOROLOGICĂ

1. Situația și prognoza hidrologică pe râurile interioare şi Dunăre din 20.07.2026, ora 07.00
RÂURI

Institutul Naţional de Hidrologie și Gospodărire a Apelor (I.N.H.G.A.) a emis în data de 19.07.2026, la ora 11:15, AVERTIZAREA hidrologică nr. 81 - COD GALBEN valabilă în intervalul 19.07.2026, ora 12:00-20.07.2026, ora 12:00, Scurgeri importante pe versanți, torenți și pâraie, viituri rapide pe râurile mici cu posibile efecte de inundații locale și creșteri de debite și niveluri pe unele râuri din bazinele hidrografice menționate, cu posibile depășiri ale COTELOR DE APĂRARE, în bazinele hidrografice ale râurilor: Timiș, Bârzava, Caraș, Nera, Dunăre – afluenţii mici aferenţi sectorului amonte confluenţă cu râul Cerna, Jiu, Olt, Argeș, Ialomiţa, Siret şi Prut.

Avertizarea Hidrologică vizează în principal fenomenele de scurgeri importante pe versanți, torenți și pâraie, viituri rapide pe râurile mici cu posibile efecte severe de inundații locale.

Această avertizare hidrologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate: 

- Argeş, Bacău, Braşov, Buzău, Caraş-Severin, Covasna, Dâmboviţa, Galaţi, Gorj, Harghita, Hunedoara, Ialomiţa, Iaşi, Mehedinţi, Neamţ, Prahova, Sibiu, Suceava, Timiş, Vaslui, Vâlcea și Vrancea  (22 prefecturi) – COD Galben;

- Bacău, Covasna, Harghita, Neamţ, Prahova și Vrancea (6 prefecturi) – COD PORTOCALIU;

Debitele au fost în creștere, ca urmare a precipitațiilor, sub formă de aversă, căzute în interval și propagării, exceptând râurile din bazinele hidrografice: Tur, Someș (cu excepția Someșului Mare), Crasna, Barcău, Crișuri, Mureș (cu excepția bazinului superior și bazinele superioare ale Târnavelor), Vedea, bazinele inferioare ale Jiului, Oltului, Argeșului, Ialomiței și râurile din Dobrogea, unde au fost relativ staționare.

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) pe râurile din bazinul superior al Ialomiței, pe cursul inferior al Prahovei și mai mici (sub 30%), pe râurile din bazinele: Iza, Tur, Crasna, Barcău, Crișuri, Timiș, Bârzava, Moravița, Caraș, Nera, Cerna, Bârlad, pe cursul mijlociu și inferior al Prutului și pe afluenții acestuia, pe unii afluenți din bazinele inferioare ale Jiului, Oltului și din bazinul superior al Argeșului.

În interval au fost emise cinci AVERTIZĂRI HIDROLOGICE și patru ATENȚIONĂRI HIDROLOGICE pentru fenomene imediate. 

În interval, s-a situat peste COTA DE ATENȚIE râul Ialomicioara la stația hidrometrică Glod (350+20)-jud. DB.

Este în vigoare AVERTIZAREA HIDROLOGICĂ nr. 81 din 19.07.2026.

Nivelurile pe râuri la stațiile hidrometrice se situează sub COTELE DE ATENȚIE.

Debitele vor fi, în general, în creștere, ca urmare a precipitațiilor în curs, celor prognozate și propagării.

Sunt posibile scurgeri importante pe versanți, torenți, pâraie, viituri rapide pe unele râuri mici din zonele de deal și munte, cu posibile efecte de inundații locale și creșteri de niveluri și debite, cu posibilitatea depășirii COTELOR DE APĂRARE, mai ales pe cele din nord-estul, estul, centrul și sud-vestul țării, ca urmare a precipitațiilor prognozate, sub formă de aversă și însemnate cantitativ.

Se menține în vigoare AVERTIZAREA HIDROLOGICĂ nr. 81 din 19.07.2026, până la ora 09:00.

DUNĂRE
Debitul la intrarea în țară (secțiunea Baziaș) în intervalul 19 – 20.07.2026 a fost în ușoară creștere, având valoarea de 1700 m3/s, sub media multianuală a lunii Iulie (4700 m3/s) și iunie (6400 m3/s).

În aval de Porţile de Fier debitele au fost în scădere.

Debitul la intrarea în țară (secțiunea Baziaș) va fi staționar (1700 m3/s).

În aval de Porțile de Fier debitele vor fi în creștere pe sectorul Gruia – Bechet, staționare pe sectorul Corabia – Tr. Măgurele și în scădere pe sectorul Zimnicea – Tulcea.

2. Situația meteorologică în intervalul 19.07.2026, ora 09.00 – 20.07.2026, ora 06.00

Administraţia Naţională de Meteorologie (A.N.M.) a emis în data de 19.07.2026, la ora 10:00, Avertizarea Meteorologică nr. 114, conform căreia:

*MESAJ 1/5 - o ATENTIONARE METEO COD GALBEN, 19 iulie, ora 10 – 20 iulie, ora 10; vizand caniculă, disconfort termic ridicat, noapte tropicală;  

**MESAJ 2/5 - o AVERTIZARE METEO COD GALBEN, 19 iulie, ora 10 – 19 iulie, ora 22; vizand instabilitate atmosferică, averse însemnate cantitativ, intensificări ale vântului și vijelii;

**MESAJ 2/5 - o AVERTIZARE METEO COD PORTOCALIU, 19 iulie, ora 13 – 19 iulie, ora 20; vizand iaverse torențiale importante cantitativ, vijelii puternice, grindină de medii și posibil mari dimensiuni;

*MESAJ 3/5 - o ATENTIONARE METEO COD GALBEN, 19 iulie, ora 22 – 20 iulie, ora 10; vizand instabilitate atmosferică, intensificări ale vântului, vijelii, averse însemnate cantitativ;     

*MESAJ 4/5 - o ATENTIONARE METEO COD GALBEN, 19 iulie, ora 22 – 20 iulie, ora 10; vizand caniculă, disconfort termic ridicat, noapte tropicală;  

*MESAJ 5/5 - o ATENTIONARE METEO COD GALBEN, 20 iulie, ora 10 – 21 iulie, ora 22; vizand instabilitate atmosferică, averse însemnate cantitativ, intensificări ale vântului și vijelii;

Această AVERTIZARE Meteorologică a fost transmisă de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- Brăila, Buzău, Caraş-Severin, Călăraşi, Constanța, Dolj, Galaţi, Giurgiu, Ialomiţa, Ilfov, Mehedinţi, Olt, Teleorman, Timiş, Vaslui, Vrancea și Municipiul Bucureşti (17 Prefecturi) – Atenționare Meteo - Cod Galben (Mesaj 1/5); 

Alba, Argeş, Bacău, Bistriţa-Năsăud, Buzău, Cluj, Dâmboviţa, Dolj, Galaţi, Giurgiu, Gorj, Hunedoara, Ilfov, Mehedinţi, Mureş, Olt, Prahova, Sibiu, Teleorman, Vaslui, Vâlcea, Vrancea și Municipiul Bucureşti (23 Prefecturi) – Avertizare Meteo - Cod Galben (Mesaj 2/5);
Alba, Argeş, Bacău, Botoşani, Braşov, Buzău, Covasna, Dâmboviţa, Gorj, Harghita, Hunedoara, Iaşi, Neamţ, Prahova, Sibiu, Suceava, Vâlcea și Vrancea (18 Prefecturi) – Avertizare Meteo - Cod Portocaliu (Mesaj 2/5);
Alba, Arad, Bihor, Bistriţa-Năsăud, Caraş-Severin, Cluj, Gorj, Hunedoara, Maramureş, Mehedinţi, Satu-Mare, Sălaj și Timiş (13 Prefecturi) – Atenționare Meteo - Cod Galben (Mesaj 3/5); 

- Brăila, Călăraşi, Constanța, Dolj, Giurgiu, Ialomiţa, Ilfov, Olt, Teleorman și Municipiul Bucureşti (10 Prefecturi) – Atenționare Meteo - Cod Galben (Mesaj 4/5); 

Argeş, Bacău, Braşov, Brăila, Buzău, Călăraşi, Constanța, Covasna, Dâmboviţa, Galaţi, Harghita, Ialomiţa, Ilfov, Neamţ, Prahova, Suceava, Tulcea, Vaslui, Vâlcea, Vrancea și Municipiul Bucureşti (21 Prefecturi) – Atenționare Meteo - Cod Galben (Mesaj 5/5) 
ÎN ŢARĂ:

Vremea a continuat să fie călduroasă, astfel că disconfortul termic a fost deosebit de accentuat, iar indicele temperatură-umezeală (ITU) a depășit pragul critic de 80 de unități în Oltenia, Muntenia, cea mai mare parte a Banatului și Moldovei, precum și în vestul și nord-vestul Dobrogei. Instabilitatea atmosferică a fost pronunțată mai ales începând cu orele după-amiezii și au fost înnorări temporar accentuate, perioade cu averse, descărcări electrice, intensificări de scurtă durată ale vântului (rafale de 50...70 km/h și pe alocuri de peste 70...90 km/h), în cea mai mare parte a zonei montane, a Moldovei și Transilvaniei, local în Muntenia, Oltenia, iar noaptea și în Maramureș și pe alocuri în Crișana și în Banat. Aversele au avut și caracter torențial, iar în intervale scurte de timp (1...3 ore), dar și prin acumulare, pe alocuri cantitățile de apă au fost local de 10...50 l/mp și pe suprafețe mici de peste 60 l/mp (până la 80 l/mp în județul Vaslui). Au fost căderi de grindină confirmate din datele stațiilor meteo și hidro, dar și din surse externe în județele Neamț, Harghita, Bacău, Ilfov și Olt, iar Vf. Omu a fost măzăriche. Vântul a luat aspect de vijelie în municipiul București și pe raza județelor Iași, Harghita și Olt. Temperaturile maxime s-au încadrat între 24 de grade la Voineasa și Petroșani și 37 de grade la Drobeta-Turnu Severin, Calafat și Băilești. La ora 6 valorile termice erau cuprinse între 13 grade la Târgu Secuiesc și 24 de grade la Sulina, Gura Portiței și Drobeta-Turnu Severin (caracterizând noaptea ca fiind pe spații mici tropicală). În a doua parte a nopții, pe arii restrânse, în depresiunile Carpaților Orientali și izolat în sudul Transilvaniei s-a format ceață.
Observație - de ieri de la ora 6 au fost emise 33 de mesaje pentru fenomene meteorologice periculoase imediate:

- 10 avertizări cod roșu, 5 emise de către SRPV Bacău, 2 emise CNPM București (1 pentru Muntenia și 1 pentru Municipiul București), 2 emise de către SRPV Sibiu și 1 emisă de către SRPV Craiova; 

- 17 avertizări cod portocaliu, 10 emise de către CNPM București (9 pentru Muntenia și 1 emis pentru Cluj), 3 emise de către SRPV Bacău, 3 emise de către SRPV Craiova, 1 emisă de către SRPV Sibiu;

- 6 atenționări cod galben, 3 emise de către SRPV Craiova, 2 emise de către SRPV Sibiu, 1 emis de către CNPM București (pentru Muntenia).

LA BUCUREŞTI

Vremea a fost caniculară și disconfortul termic accentuat. Temperatura maximă a fost de 34 de grade la Afumați și Băneasa și de 35 de grade la Filaret, iar indicele temperatură-umezeală (ITU) a depășit pragul critic de 80 de unități. Cerul a fost variabil, cu înnorări temporar accentuate după-amiaza, când au fost averse torențiale (cantități de apă de 28 l/mp la Filaret și de 13 l/mp la Afumați), intensificări ale vântului și vijelii (viteze la rafală de 50...75 km/h). La ora 6 temperatura aerului era de 18 grade în Băneasa și de 19 grade la Afumați și la Filaret.

3. Prognoza meteorologică în intervalul 20.07.2026, ora 09.00 – 21.07.2026, ora 09.00

ÎN ŢARĂ

Vremea va fi în general instabilă, dar în regiunile vestice, sudice și sud-estice și călduroasă. În sudul Olteniei, în sudul, centrul și estul Munteniei și în sud-vestul Dobrogei va fi caniculă și disconfort termic ridicat, iar indicele temperatură-umezeală (ITU) va depăși pragul critic de 80 de unități. 

În cea mai mare parte a Moldovei, în Dobrogea, în estul și sud-estul Transilvaniei, nordul, centrul și estul Munteniei, precum și în Carpații Orientali și în Carpații Meridionali, vor fi perioade cu instabilitate atmosferică ce se va manifesta prin averse torențiale, descărcări electrice, intensificări ale vântului, vijelii (viteze la rafală de 50...70 km/h și izolat de peste 80 km/h) și grindină de mici și medii dimensiuni (1...4 cm). În intervale scurte de timp (1...3 ore) cantitățile de apă vor fi de 20...30 l/mp și izolat de peste 40...50 l/mp. În restul teritoriului, astfel de manifestări vor fi pe suprafețe mai mici, cu o probabilitate mai mare în Oltenia și în Transilvania. Temperaturile maxime vor fi cuprinse între 23 de grade în nordul Moldovei și 35 de grade în Oltenia, Muntenia și Dobrogea continentală. Minimele termice se vor situa între 9 grade în estul Transilvaniei și 19...22 în Câmpia Română și în Dobrogea, unde noaptea va fi tropicală. Dimineața și noaptea, izolat, se va forma ceață.
LA BUCUREŞTI

Vremea va fi călduroasă, caniculară după-amiaza. Disconfortul termic se va menține ridicat iar indicele temperatură-umezeală va depăși pragul critic de 80 de unități. Cerul va fi variabil, însă după orele amiezii va crește gradul de instabilitatea atmosferică, astfel încât vor fi înnorări temporar accentuate, averse (5...10 l/mp și posibil peste 15 l/mp), descărcări electrice și intensificări ale vântului (rafale de 50...70 km/h). Temperatura maximă va fi de 33...35 de grade, iar cea minimă de 17...19 grade.

II. CALITATEA APEI


1.1. Pe fluviul Dunărea

Nu au fost semnalate evenimente deosebite.   

1.2.. Pe râurile interioare

Nu au fost semnalate evenimente deosebite.   

1.3. Pe Marea Neagră 

Nu au fost semnalate evenimente deosebite.   

III. CALITATEA MEDIULUI

1. În domeniul aerului

ANMAP - DJM Dâmbovița a anunțat la ora 22:06, în data, 19.07.2026, despre existenta unui incendiu de vegetație uscată și deșeuri în  comuna Conțești,  loc. Bâlteni,  jud. Dâmbovița. In completare, la ora 22:31 a anunțat că ard aproximativ 3 tone deșeuri menajere și   mase plastice depozitate necontrolat.  S-a intervenit de către ISU Dâmbovița.

ANMAP, Agenția Națională pentru Mediu și Arii Protejate informează că din rezultatele analizelor efectuate în data de 16.07.2026 în cadrul Rețelei Naționale de Monitorizare nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). 

Media zilnică de 50 µg/m3 pentru PM10 (pulberi în suspensie cu diametrul sub 10 microni) nu a fost depășită la stațiile de monitoring a calității aerului. 

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

2. În domeniul solului și vegetației 

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3. În domeniul supravegherii radioactivității mediului 

Menționăm că pentru factorii de mediu urmăriți nu s-au înregistrat depășiri ale limitelor de avertizare/alarmare și nu s-au semnalat evenimente deosebite. Parametrii constatați la stațiile de pe teritoriul României s-au situat în limitele normale de variație ale fondului natural.

4. În municipiul București

În ultimele 24 de ore sistemul de monitorizare a calității aerului în municipiul București nu a semnalat depășiri ale pragurilor de informare și alertă.

5. Probleme la construcțiile hidrotehnice

ABA Dobrogea-Litoral revine cu informații suplimentare, că urmare ploilor însemnate cantitativ, cumulate până la această dată, începând din luna aprilie, pe sectorul amonte al cursului de apă Topolog, care descarcă în acumularea permanentă Hazarlâc            ( acumulare ce nu se afla in administrarea ABA Dobrogea Litoral și în care se descarcă trei cursuri de apa: Topolog, Bentu și Dovrigelu), au condus la creșterea nivelului apei în această acumulare, cota înregistrată în data de 19.07.2026 fiind de 8.80 m MN75, cu 10 cm peste Faza I a barajului Hazarlâc (Barajul Hazarlâc se află în administrarea S.G.A. Constanța).                                                                                                                                                                           *Barajul Hazarlâc lucrează în parametrii proiectați. Nu există pericol asupra stabilității barajului. 

*Se va monitoriza evoluția nivelului apei în acumularea Hazarlâc precum și  comportarea barajului, de către personalul de supraveghere din cadrul S.H. Dunăre- Cernavoda.

6. Alimentări cu apă

A.B.A. Arges-Vedea, informează că:  

*Având în vedere că aportul de bazin natural al cursurilor de râu aval baraj Vidraru (Valea lui Stan, Arefu, Limpedea) este insuficient pentru asigurarea volumelor de apă necesare SC AQUATERM AG 98 SA pentru alimentarea cu apă a populației din municipiul Curtea de Argeș, începând cu data de 25.06.2026 ora 17.00 la barajul Vidraru este deschisă 4 % vana plană aferentă GF1, debitul deversat fiind de 2,3 mc/s.  

A.B.A. Argeș-Vedea, informează în data de, 19.07.2026, referitor la alimentarea cu apă a municipiului Curtea de Argeș și a zonelor limitrofe (UAT Valea Danului, UAT Valea Iașului și Băiculești), SC AQUATERM AG ’98 SA are încheiat cu Sucursala Hidrocentrale Curtea de Argeș contract de prestări servicii de captare apă din canalul de aducțiune al CHE Oești.

*Conform ultimelor informații primite în Hotărârea nr.18/28.06.2026(CJSU Arges) apa furnizată îndeplinește condițiile de potabilitate la consumatori, cu excepția Pieței Agroalimentare Curtea de Argeș.  

                                                                                                                                                *Apa poate fi folosită pentru toate activitățile gospodarești, iar pentru baut este necesar a fi fiartă și apoi răcită.

A.B.A. Buzău-Ialomița, revine cu informatii suplimentare, in data de, 20.07.2026 referitor la alimentarea cu apă a municipiului Câmpina și a zonelor limitrofe, din jud. Prahova, stația de tratare a apei de la Voila, este funcțională și livrează apă în parametrii normali și în condițiile cerut de DSP Prahova. 

A.B.A. Buzău-Ialomița informează că, în data de, urmare scăderii debitului fluviului Dunărea, precum și a prognozei hidrologice a debitelor medii zilnice, începând cu data de 18.06.2026 se trece la aplicarea fazei de atenționare/avertizare pentru sectorul 4 Braila – Galati.
Conform Planului de restricții și folosire a apelor în perioadele deficitare - BH Dunăre 2021 – 2025 debitele caracteristice pentru perioada de vară ale acestui sector sunt:

- debit atenție/avertizare (Qat) este 3487.0812 mc/s;

- debit de restricție treapta I este 2467.59 mc/s;

- debit de restricție treapta II este 2466.328 mc/s;

- debit de restricție treapta III este 2465.777 mc/s;   

- începând cu data de 06.07.2026 se trece la aplicarea fazei de atenționare/avertizare pentru sectorul 5.1: Vadu Oii – Brăila (PH Vadu Oii).

-se mentine faza de atentionare/avertizare pentru sectorul 5.2: Brat Macin-P.H. Smirdan din 19.05.2026.

- se mentine faza de atentionare/avertizare pentru sectorul 6.1: Chiciu-Vadu Oii (amonte Chiciu) din 12.05.2026.

- se mentine faza de atentionare/avertizare pentru sectorul 6: Chiciu-Vadu Oii (amonte Chiciu) din 12.05.2026.

 Folosințele care se alimentează cu apă din Dunăre - sectorul 4:  Braila - Galati sunt:

- irigații: FOUAI Vadeni, A.N.I.F. BRAILA - Amenajarea Terasa Brailei - km. 166 (UA Braila Nord).

· ABA Dobrogea-Litoral informează că, din cauza scăderii în ultimele zile a nivelului, respectiv a debitului fluviului Dunărea pe sectorul Chiciu – Cernavodă – Hârșova, precum și tendința de scădere pentru următoarea perioadă, va continua aplicarea prevederilor Planului de restricții și folosire a apelor în perioadele deficitare pentru B.H. Dunăre:  
· În data de 10.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții dar, ținând cont de faptul că diferența între debitele și nivelurile Dunării corespunzătoare aplicării treptelor 1, 2 și 3 de restricții este foarte mică, iar prognoza pentru următoarea perioadă indică o scădere semnificativă, se va aplica direct treapta 3 de restricții, în Secțiunea Cernavodă înregistrându-se un debit de 397 mc/s, respectiv un nivel = -128 cm;                                                                                                                                                                                                                                                                                          * În acest sens, va fi instituită direct treapta 3 de restricții la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;      
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· Din data de 14.05.2026 nivelul Dunării, respectiv debitul, au atins valoarea de atenționare/avertizare astfel, în Secțiunea Cernavodă s-a înregistrat un debit de 773 mc/s, respectiv un nivel = - 42 cm;      


· În acest sens, a fost instituită faza de atenționare/avertizare la folosințele care se alimentează cu apă din Dunăre, pe sectorul Chiciu – Cernavodă – Hârșova, respectiv: 

· în scop potabil: S.C. R.A.J.A. S.A. Constanța – Sursa de apă potabilă Cernavodă;
· transport:  C.N. A.C.N. Agigea cu alimentare apă din Dunăre;
· industrie: S.C. Sârme și Cabluri S.A. Hârșova;   
· irigații: Ag. N.I.F. Filiala Îmbunătățiri Funciare Constanța; O.U.A.I. Ostrov-Babușa și O.U.A.I. Ostrov-Regie                 
· piscicultură: SC Danubiu Elite Buc. –Am. pisc. Dunăreni  

· Pentru unitatea S.N.N. CNE Cernavodă - alimentare cu apă din CDMN- Bief I faza de atenționare/ avertizare va fi transmisă atunci când nivelul fluviului Dunărea pe sectorul Chiciu-Cernavodă-Hârșova va fi de cca -1,37 m.

· În data de 21.05.2026 nivelul Dunării, respectiv debitul, s-a atins valoarea de atenționare/avertizare astfel:  în Secțiunea Smârdan s-a înregistrat un nivel de 106 cm, respectiv un debit de 214 mc/s;  

· În acest sens, se instituie faza de atenționare/avertizare la folosințele care se alimentează cu apa din Dunăre, pe sectorul Dăeni – Măcin – Smârdan, respectiv: 

· în scop potabil: S.A.A.C. Dăeni, Comuna Smârdan; 

· irigații: SC Tumult Grup SRL, SC Balta Star SRL, A.N.I.F. Tulcea - Am. Ostrov, A.N.I.F. Tulcea - Am. Dăeni – Ostrov - Peceneaga, SC Fraher Distribution SRL, Corcea Loredana I.I., Corcea Violeta I.I., SC Rai Verde SRL, A.N.I.F. Tulcea - Am. Peceneaga -Turcoaia – Măcin, A.N.I.F. Tulcea - Am. 23 August – Măcin; 
· piscicultură: S.C. Piscicola Măcin (Am. Turcoaia).
· în data de 17.06.2026, nivelul Dunării, respectiv debitul, au atins valorile de atenționare/avertizare:                                                                                                                                       *Conform Planului de restricții, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina).  

· se instituie faza de atenționare/avertizare la folosințele care se alimentează cu apă din Dunăre, pe sectoarele Dunăre 3 (Grindu – Isaccea), Braț Chilia 1.1 (Pătlăgeanca – Pardina – Chilia Veche), Braț Tulcea – Braț Sulina 1.2 (Tulcea - Maliuc – Crișan – Sulina), respectiv: 

· în scop potabil: SC Aquaserv SA – P.L. Grindu, SC Aquaserv – P.L. Isaccea, Primăria Pardina, SC Aquaserv – P.L. Chilia Veche, S.C. Aquaserv SA Tulcea, SC Aquaserv SA - P.L. Partizani, SC Aquaserv SA - P.L. Maliuc, SC Aquaserv SA - P.L. Gorgova, SC Aquaserv SA - P.L. Crișan, SC Aquaserv SA Crișan - P.L. Mila 23, S.C. Aquaserv SA Tulcea - P.L. Sulina

· industrie: S.C. Alum SA Tulcea; 

· irigații: A.N.I.F. Tulcea - Am. 23 August – Isaccea, ANIF Tulcea Sistem Isaccea (SPA Isaccea), SC Anglo Rom Agriculture SRL (irigații Stipoc Chilia Veche), SC Delta Rom Agriculture SRL (irigații Tatanir Chilia Veche), SC Promex SRL, SC Constant Prod SRL, SC Piscicola Tulcea SRL, SC Proiect Construct SRL, SC Kiara Laci SRL, SC Green Organization SRL (fost SC Sofimih Fishing SRL - piscicultură), SC New Eco Stuf SRL; 
· piscicultură: SC CDL Prodcom Isaccea Tl. (Am. Piatra Călcată), SC Gip Est (Am. Chilia 1, F 4), SC Selpop Fish (Am. Popina 19,20), SC Piscicola Sofia & Gabriel EU - A.P. Popina EC 15, SC Gelmin (Am. Popina 1-14), SC Euro Delta Danube - A.P. Maliuc, SC Obretin (Am Obretin 1), SC Fish Tour Delta SRL - A.P. Obretin II, SC Mariocons Hunting (Ceamurlia 1), SC Kiara Laci (Ceamurlia 1), SC Pedromar SRL - A.P. Ceamurlia I, SC New Eco Stuf SRL - A.P. Ceamurlia I.
-
În data de 15.07.2026 nivelul Dunării, respectiv debitul, au atins valorile de atenționare/ avertizare astfel:  în Secțiunea PH Tulcea km 108 s-a înregistrat un nivel de 51 cm, respectiv un debit de 856 mc/s;  

· În acest sens, se instituie faza de atenționare/avertizare la folosințele care se alimentează cu apă din Dunăre, pe sectorul Dunăre 1.3 (Nufăru – Mahmudia – Murighiol - Sfântu Gheorghe), respectiv:

· în scop potabil: SC Aquaserv SA - P.L. Mahmudia, SC Uzina de Apa Sf. Gheorghe; 

· irigații: A.N.I.F. - Am. Tulcea – Nufăru, SC Agro Experimentări SRL - P.L. Uzlina, SC Miti Geo SRL, SC Agro Experimentări SRL - P.L. Dunavăț;

· piscicultură: SC Pasirom Interactiv SRL - A.P. Murighiol 1, SC Agri Delta Serv SRL - A.P. Dunavăț II, SC Advadelt Turism SRL - A.P. Dunavăț I, SC Holbina 3 Bibani (A.P. Holbina).
· În data de 17.07.2026 nivelul Dunării, respectiv debitul, au atins valoarea corespunzătoare aplicării treptei 1 de restricții la S.N.N. C.N.E. Cernavodă, în Secțiunea Cernavodă înregistrându-se un debit de 253 mc/s, respectiv un nivel = -162 cm;   

· Conform Planului de restricții pe sectorul Chiciu – Cernavodă – Hârșova (sector 6.2.) debitele caracteristice perioadei de vară sunt:

· debitul de atenție/avertizare


           Qat   = 859.536 mc/s;

· debitul necesar pentru satisfacerea cerințelor cantitative  QN    = 716.28 mc/s;

· debitul necesar pentru îndeplinirea condițiilor de calitate   QNPCA = 324 mc/s;

· În acest sens, va fi aplicată treapta 1 de restricții la S.N.N.  C.N.E. Cernavodă, folosință care se alimentează cu apă din Dunăre, pe sectorul Chiciu – Cernavodă – Hârșova, conform prevederilor Anexei nr. 16 transmisă de S.N.N. CNE Cernavodă pentru anul 2026 prin adresa CNE_AUTORITATI-26-02296/17.03.2026, înregistrată la ABADL cu nr. 5077/17.03.2026.

